|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **Povjerenstvo za dodjelu stipendija** |
| KLASA: 604-01/17-01/1 |
| URBROJ: 2142-02-03/9-17-1 |
| Punat, 22. rujna 2017. godine |

Na temelju članka 3. Odluke o stipendiranju učenika i studenata s područja Općine Punat („Službene novine Primorsko-goranske županije“ broj 31/13 i 34/14) Povjerenstvo za dodjelu stipendija raspisuje

**NATJEČAJ**

**za dodjelu stipendija učenicima i studentima s područja Općine Punat**

**za školsku/akademsku godinu 2017./2018.**

**I.**

Pravo prijave na Natječaj za dodjelu stipendija imaju učenici srednjih škola i redoviti studenti koji ispunjavaju sljedeće uvjete:

1. **UČENICI**
2. da su državljaniRepublike Hrvatske;
3. da imaju najmanje 5 (pet) godina prebivalište na području Općine Punat;
4. da tijekom školovanja nisu ponavljali prethodnu godinu u istoj školi;
5. **učenici 1. (prvog) razreda srednje škole** - da su u 8. (osmom) razredu osnovne škole ostvarili prosjek ocjena **4,70** na više;
6. **učenici 2. (drugog) i viših razreda srednje škole:**
7. da su u protekloj godini obrazovanja ostvarili prosjek ocjena **4,50** na više;

b) da su u protekloj godini obrazovanja ostvarili prosjek ocjena **3,50** na više samo

ako se radi o **deficitarnim zanimanjima**: zidar, soboslikar-ličilac, keramičar – oblagač, rukovatelj samohodnim građevinskim strojevima, vodoinstalater, tesar, klesar, bravar, stolar, brodograđevni tehničar, poljoprivredni tehničar, voćar – vinogradar - vinar, kuhar, konobar, medicinska sestra, slastičar, pekar.

1. **STUDENTI**
2. da su državljani Republike Hrvatske;
3. da imaju najmanje 5(pet) godina prebivalište na području Općine Punat;
4. da tijekom školovanja nisu ponavljali prethodnu godinu na istom učilištu;
5. **studenti 1. (prve) godine visokog učilišta** – da su u 4. (četvrtom) razredu srednje škole ostvarili prosjek ocjena **4,50** na više;
6. **studenti 2. (druge) i viših godina visokog učilišta** – da su u protekloj godini obrazovanja ostvarili prosjek ocjena **3,50** na više.

**Iznimno, učenici srednjih škola, odnosno studenti visokog učilišta** koji su *djeca samohranih roditelja, bez roditelja, čiji su roditelji korisnici prava iz sustava socijalne skrbi temeljem rješenja Centra za socijalnu skrb*, imaju pravo prijave na natječaj bez obzira na prosjek ocjena uz ispunjenje ostalih traženih uvjeta.

Studenti koji se nalaze u 10% najuspješnijih studenata na pojedinoj studijskoj godini imaju pravo prijave na natječaj bez obzira na prosjek ocjena uz ispunjenje ostalih traženih uvjeta.

**II.**

Stipendija za učenike iznosi **400,00 kn mjesečno**, a za studente **600,00 kn mjesečno.**

Povjerenstvo za dodjelu stipendija (u daljnjem tekstu: Povjerenstvo) provodi natječajni postupak i nakon isteka roka za podnošenje prijava zapisnički utvrđuje učenike/studente koji ispunjavaju tražene uvjete.

Popis učenika/studenata koji ispunjavaju tražene uvjete objavljuje se na oglasnoj ploči Općine Punat i na službenoj web stranici Općine Punat u roku od 15 dana od dana isteka roka za podnošenje prijava na Natječaj.

Podnositelj prijave na Natječaj ima pravo podnijeti pisani prigovor u roku od 8 dana, o kojem odlučuje općinski načelnik.

Odluka općinskog načelnika po prigovoru je konačna.

**III.**

Na temelju prijedloga Povjerenstva, a nakon proteka roka za podnošenje prigovora općinski načelnik donosi Odluku o dodjeli stipendija.

            Na temelju Odluke općinskog načelnika sa učenikom/studentom sklapa se ugovor o stipendiranju na vrijeme od jedne nastavne godine.

Ukoliko je učenik maloljetan, ugovor o stipendiranju u njegovo ime sklapa osoba koja ga zastupa sukladno zakonu kojim se uređuju obiteljski odnosi.

**IV.**

Uz prijavu na Natječaj koja sadržava osnovne podatke o podnositelju (ime, prezime, adresa, kontakt broj, OIB) **potrebno je priložiti sljedeću dokumentaciju:**

1. presliku domovnice ili osobne iskaznice;
2. potvrdu o prebivalištu na području Općine Punat (izvornik);
3. potvrdu o upisu u srednju školu, odnosno visoko učilište (izvornik), a ukoliko je mjesto studiranja u inozemstvu prijepis potvrde na hrvatski jezik;
4. potvrdu o ostvarenom prosjeku ocjene prethodne obrazovne godine (izvornik ili ovjerena preslika);
5. dokumentaciju kojom se dokazuje da je podnositelj zahtjeva dijete samohranog roditelja, bez roditelja ili čiji su roditelji korisnici prava iz sustava socijalne skrbi temeljem rješenja Centra za socijalnu skrb;
6. potvrdu da se student nalazi u 10% najuspješnijih studenata na pojedinoj studijskoj godini ukoliko ne ispunjava traženi prosjek ocjena;
7. presliku kartice tekućeg računa podnositelja zahtjeva i OIB učenika/studenta

**V.**

Prijava na Natječaj s traženom dokumentacijom navedenom u točki IV. ovog Natječaja dostavlja seu zatvorenoj omotnici osobno ili putem pošte preporučenom pošiljkom s naznakom:„**Za natječaj za dodjelu stipendija – NE OTVARATI**“, na adresu: **OPĆINA PUNAT** **Novi put 2, 51521 Punat.**

Krajnji rok za dostavu ponuda je do **10. listopada 2017. godine do 15:00 sati** neovisno o načinu dostave.

Prijave koje pristignu 10. listopada 2017. godine nakon 15,00 sati bez obzira na način dostave smatraju se zakašnjelima.

Nepotpune i nepravodobne prijave neće se razmatrati.

**Povjerenstvo**

**za dodjelu stipendija**